อยากทราบ ว่ามีตุ่มขึ้นที่ขา แค่ตรงช่วงล่าง และขึ้นที่ตัว บางตุ่ม ตุ่มไม่มีหัว คันเจ็บบางตุ่มอยากทราบว่าเป็นอะไรคะ โดนอะไรกัดรึว่าแพ้อะไรมั้ย ช่วยทีค่ะ
สวัสดีค่ะ อาการมีตุ่มขึ้นที่ตา ลำตัว ตุ่มไม่มีหัว คัน และเจ็บร่วมด้วยดังกล่าวมานั้น อาจจะเกิดจาก ตุ่มจากการถูกแมลงสัตว์กัดต่อย ซึ่งเป็นหลายๆบริเวณในร่างกายได้ อาจมีปฏิกิริยาการอักเสบของร่างกายทำให้เจ็บ บวม แดง คันได้ มักมีจุดตรงกลางที่เป็นรอยจากแมลงกัดชัดเจน สาเหตุอื่นๆเช่น ตุ่มจากผื่นผิวหนังอักเสบเช่นผื่นภูมิแพ้ ผื่นแพ้สัมผัสสารที่แพ้เช่นสบู่ โลชั่นที่ใช้กับผิวตัวและแขนขา การติดเชื้อราซึ่งถ้าแกะเกาหรือใช้ยาสเตียรอยด์อาจลามเป็นวงกว้าง หรือเป็นรูขุมขนอักเสบ ผิวแห้งมากจนอักเสบได้เบื้องต้นควรใช้แค่น้ำเปล่าสะอาดหรือน้ำสบู่อ่อนๆที่ไม่ก่อให้เกิดการระคายเคืองล้างเบาๆภายนอก ไม่ไปแกะเกาบริเวณที่เป็น กินยาแก้คันเพื่อบรรเทาอาการได้ หลีกเลี่ยงสิ่งกระตุ้นที่ทำให้มีอาการ และถ้าอาการยังเป็นมากขึ้นเรื่อยๆ ตุ่มเริ่มลุกลาม ปวด เจ็บ มีตุ่มหนองให้เห็น อาจเป็นการติดเชื้อที่ผิวหนังร่วมด้วย ที่ควรไปพบแพทย์เพื่อตรวจเพิ่มเติม